The Fat Duck
The Fat Duck er en gourmetrestaurant i Bray i Berkshire, England. Den drives af indehaveren Heston Blumenthal, der også er køkkenchef. Den er indrettet i en bygning fra 1500-tallet, der tidligere har været Bell pub.

Restauranten er kendt for sin 14-retters smagemenu, der inkluderer retter som røræg og bacon-is fremstillet med flydende nitrogen, en Alice i Eventyrland-inspireret forloren skildpaddesuppe med bouillon-pakke der ligner et lommeur, som bliver opløst i te, og en ret kaldet Sound of the Sea, som inkluderer et lydelement. Restauranten har et laboratorium tilknyttet, hvor Blumenthal og hans hold udvikler nye koncepter.

Historie 
Restauranten åbnede d. 16. august 1995. Selvom den oprindeligt serverede mad i stil med en fransk bistro, så fik den hurtigt et ry for præcision og innovation, og den har været på forkant med mange moderne kulinariske nyskabelser som madparring, smags-indkapsling og multi-sensor madlavning.

Mængden af personale i køkkenet er steget fra de oprindelige 4 ved åbningen til 42, hvilket resulterer i et forhold på 1:1 i forhold mellem gæster og kokke. Restauranten modtog sin første michelinstjerne i 1999, den anden i 2002 og den tredje i 2004, hvilket gjorde det til den restaurant i Storbritannien, som hurtigste havde opnået tre stjerner. I 2016 mistede den sin tredje stjerne grundet en renovering, der havde gjort det umuligt at vurdere den. Restauranten genvandt sin tredje stjerne i Michelinguiden året efter. I 2004 blev den rangeret som verdens næstbedste restaurant i tidsskriftet Restaurant, og året efter som verdens bedste. I 2006-2009 var den igen rangeret som verdens næstbedste restaurant og i 2010 fik den en 3. plads.

Sag om madforgiftning 
I 2009 oplevede The Fat Duck det største norovirus-udbrud der nogensinde er sket på en restaurant hvor over 400 gæster blev syge.

Referencer

Eksterne henvisninger 

Britiske restauranter med Michelin-stjerne
Etableret i 1995